ખેડૂતોની ખેત ઉત્‍પાદન ચીજના ટેકાના ભાવ કેન્‍દ્ર અને રાજય સરકારે જાહેર કર્યા તે બંધ કરાવો અને ખેત ઉત્‍પાદન ચીજને યુઘ્‍ધનાં ધોરણે દિવસે પાંચમા ભાવાંતર યોજનામાં સમાવીને લાગું કરાવો તેમાં વિલંબ કરવામાં આવશે તો ભાવનગર અને અમરેલી જિલ્‍લા ખેડૂત સમાજ બન્‍ને જિલ્‍લાનાં ખેડૂતોને સાથે રાખીને પુરા જોમ સાથે આંદોલન કરશે.હાલ જે ભાવાંતર યોજનાની ખેડૂતો માંગણી કરી રહૃાા છે તે ખૂબ જ વ્‍યાજબી છે અને સરકાર તથા તંત્ર માટે કોઈપણ જાતની ઝંઝટ કે અડચણ વગરની છે. ખેડૂતોને ટેકાના ભાવ આપવામાં દાખલા તરીકે એક મણ શીંગને એક હજાર રૂપિયામાં ખરીદી કરવી પડે છે તેની પાછળ સરકારને ઓછામાં ઓછો એક મણે બારદાન, તોળાઈ, ભરાઈ, ટ્રાન્‍સપોર્ટ ભાડુ, ગોડાઉન ભાડુ, જાળવણી ખર્ચ, અધિકારીનો ખર્ચ, કમીશન વિગેરે પાછળ આશરે પ71 થી પ89 સુધીનો સરકારને ખર્ચ કરવો પડે છે. અને તે શીંગમાં પાછળથી મોટા પાયે ભ્રષ્‍ટાચાર થાય છે અને અંતે તે શીંગ 700થી 7પ0માં ધાક ધમકી અને દબાવીને મોટા મીલરોને અને વેપારીને શીંગ ખરીદી કરવાનાં દબાણ કરાય છે તે સરકાર સારી જાણે છે. છતાં પણ કૃષિમંત્રી ટેકાનાં ભાવનું મધમીઠુ રટણ શા માટે કરે છે તેની ગુજરાતના ખેડૂતોને ખબર પડી ગઈ છે. કારણ કે ભાવાંતર યોજના લાગુ થાય તે ખેત ઉત્‍પાદન ચીજમાં નાણાનો ભ્રષ્‍ટાચાર બીલકુલ બંધ થઈ જાય તેમ છે. તેથી આ ભ્રષ્‍ટાચારી સરકાર અને તંત્ર પવિત્ર ગણાતી ભાવાંતર યોજનાથી દુર ભાગવાના સરકાર કપટી પેતરા રચે છે. કારણ કે ખેડૂતોને ટેકાના ભાવથી ઓછા ભાવ મળે તેટલા જ પૈસા સરકારને ખેડૂતોને આપવાના થાય છે. તેથી સરકારને કરોડો અબજો રૂપિયાનો ફાયદો થવાનો છે છતાં પણ સરકારભાવાંતર યોજના શા માટે અમલમાં નથી લાવતી તે જ ઘણું જાણવા જેવી બાબત છે.